Стигло нам је пролеће

Пролеће је најлепше доба у години.

У пролеће планине губе свој бели плашт. Дрвеће облачи нова одела и природа добија нови тон, а све те боје представљају мелодију за душу. Ово доба године нам омогућава да будемо ведрији и веселији. Природа нам пружа могућност играња напољу на пролећном сунцу и уз цвркут птица. То доба године је знак да након завршене игре нећемо похитати убрзаним корацима ка пуцкетавом звуку ватре у нашим кућама. У пролеће сваки зрак сунца исцртава најлепше пејзаже. Трава постаје зеленија а кроз њене нити провлаче се висибабе, љубичице и маслачци. Тада и пут до школе постаје лакши јер нас прате мирис цвећа и цвркут птица. У пролеће, кад крене лепо време, људи почињу да обрађују своју земљу и припремају за садњу. Ласте се враћају својим гнездима у великим јатима. Марљиве пчеле излезе из својих кошница и вредно прилазе да сакупљају полен као да је сваки цвет њихов. Пролеће је на угрејану површину земље извело и вредне мраве и бубамаре. Пробудило је целу природу.

Пролеће се тако лепо заиграло и обојило природу а машту препустило нама. Природа је заслужила да је пазимо и негујемо и да је волимо онакву каква јесте.